ROMÂNIA

JUDEȚUL CLUJ

COMUNA VALEA IERII

CONSILIUL LOCAL

H O T Ă R Â R E

privind aprobarea înființării Centrului comunitar pentru servicii integrate inteligente în comuna Valea Ierii și de desfășurare a activităților Școală după școală în cadrul Școlii Generale Valea Ierii

 Consiliul Local al comunei Valea Ierii întrunit în ședința ordinară din data de 29 august 2019,

 Având în vedere Referatul de aprobare cu nr.2332 din 21.08.2019 la Proiectul de hotărâre privind aprobarea înființării Centrului comunitar pentru servicii integrate inteligente în comuna Valea Ierii și de desfășurare a activităților Școală după școală în cadrul Școlii Generale Valea Ierii, propus de Primarul comunei Valea Ierii, domnul Duma Gabriel-Alexandru, însoţit de raportul cu nr. 2333/21.08.2019 și de avizul Comisiilor de specialitate nr. 1 și nr.2 din cadrul consiliului local;

 Luând în considerare prevederile  Legii nr.24/2000, republicată, cu modificările şi completările ulterioare; privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare,

 Ținând cont de:

 - Hotărârea Consiliului Local nr.39 din 8.07.2016 privind aprobarea participării Comunei Valea Ierii la proiectul ***”Servicii integrate inteligente pentru reducerea numărului de persoane marginalizate din comuna Valea Ierii, județ Cluj”* – *cod SMIS 2014 – 115269,***

 - Contractul de finanțare POCU nr.140/4/2/115269 înregistrat la OIR POSDRU Regiunea N-V cu nr. 8367/21.09.2018,

 În baza prevederilor art.129, alin.(1), alin.(2), lit.a) , b) și d) alin.(3), lit.e), alin.(4), lit.f), alin.(7), li.a), b), n), p) din O.U.G.nr.57/2019 privind Codul administrativ,

 În temeiul art.196, alin (1), lit.a) din O.U.G.nr.57/2019 privind Codul administrativ,

**H O T Ă R Ă Ș T E:**

 **Art.1.(1)** Se aprobă înființarea Centrului comunitar pentru servicii integrate inteligente în comuna Valea Ierii având ca spații în următoarele locații:

* Spațiu centru - Plopi, nr. 18, sat Plopi, com. Valea Ierii
* Școala Gimnaziala Valea Ierii, nr. 48, sat Valea Ierii, com. Valea Ierii
* Spațiu centru - Caps , nr.107, sat Valea Ierii, com. Valea Ierii
* Spațiu centru - Cerc, nr. 9, sat Cerc, com. Valea Ierii.

**(2)** În cadrul Centrului comunitar se vor desfășura următoarele servicii:

* Servicii sociale/ medicale/ medico-sociale;
* Servicii de ocupare;
* Servicii educationale.

 **Art.2.** Se aprobă desfășurarea activităților Școală după școală în cadrul Școlii Gimnaziale Valea Ierii.

 **Art.3.** Prezenta hotărâre se comunică prin intermediul secretarului comunei, în termenul prevăzut de lege, Prefectului Judeţului Cluj, Școlii Gimnaziale Valea Ierii şi se aduce la cunoştinţă publică prin afișare la sediul Primăriei Valea Ierii şi pe pagina de internet „www.e-comune.ro/primaria-valea-ierii-cj ".

 Președinte de ședință, Contrasemnează:

 Mirela Duma Secretar,

 Nelia-Crenguța Mariș

**Nr.31 din 29.08.2019**

*Prezenta hotărâre a fost adoptată cu respectarea prevederilor legale privind majoritatea de voturi, astfel:7 voturi “pentru” și \_0\_ voturi ”împotrivă”.Consilieri locali prezenţi: 7 din totalul de 9 consilieri locali în funcţie.*